CELEX: 32008L0082
Language: sl
Date: 2008-07-30 00:00:00
Title: Direktiva Komisije 2008/82/ES z dne 30. julija 2008 o spremembi Direktive 2008/38/ES v zvezi s krmo, namenjeno za pomoč delovanju ledvic v primeru kronične renalne insuficience (Besedilo velja za EGP)

31.7.2008   
            
            
               SL
            
            
               Uradni list Evropske unije
            
            
               L 202/48
            
         
      DIREKTIVA KOMISIJE 2008/82/ES
   z dne 30. julija 2008
   o spremembi Direktive 2008/38/ES v zvezi s krmo, namenjeno za pomoč delovanju ledvic v primeru kronične renalne insuficience
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 93/74/EGS z dne 13. septembra 1993 o krmi za posebne prehranske namene (1) in zlasti člena 6(c) Direktive,
   ob upoštevanju naslednjega:
   
               (1)
            
            
               V Direktivi Komisije 2008/38/ES z dne 5. marca 2008 o uvedbi seznama predvidenih vrst uporabe krme za posebne prehranske namene (2) je med posebnimi prehranskimi nameni navedena „pomoč delovanju ledvic v primeru kronične renalne insuficience“.
            
         
               (2)
            
            
               Z Uredbo (ES) št. 163/2008 (3) je Komisija izdala dovoljenje za pripravek lantanov karbonat oktahidrat kot zootehnični krmni dodatek za mačke. Ta izdaja dovoljenja temelji na mnenju Evropske agencije za varnost hrane z dne 18. septembra 2007 (4). V svojem mnenju je navedena agencija menila, da dodatek navedenega pripravka v prehrano zmanjšuje izločanje fosforja s sečnino in povečuje njegovo izločanje z blatom, zaradi česar se poslabša prava prebavljivost fosforja. Sklenila je, da uživanje pripravka lahko zmanjša absorbcijo fosforja pri odraslih mačkah.
            
         
               (3)
            
            
               Direktiva 2008/38/ES že vključuje krmo z nizko vsebnostjo fosforja v vrstici „pomoč delovanju ledvic v primeru kronične renalne insuficience“. Enak pozitiven učinek se lahko doseže, če se zmanjša absorbcija fosforja, ki ga vsebuje krma. Zato je treba lantanov karbonat oktahidrat vključiti v vrstico „pomoč delovanju ledvic v primeru kronične renalne insuficience“ seznama predvidenih vrst uporabe dela B Priloge I k Direktivi 2008/38/ES.
            
         
               (4)
            
            
               Direktivo 2008/38/ES je zato treba ustrezno spremeniti.
            
         
               (5)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga k Direktivi 2008/38/ES se spremeni v skladu s Prilogo I k tej direktivi.
   Člen 2
   Države članice uveljavijo zakone in druge predpise, potrebne za uskladitev s to direktivo, najpozneje do 20. februarja 2009. O tem takoj obvestijo Komisijo.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 30. julija 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 237, 22.9.1993, str. 23. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 62, 6.3.2008, str. 9.
   
      (3)  UL L 50, 23.2.2008, str. 3.
   
      (4)  The EFSA Journal (2007) 542, str. 1–15.
   
      PRILOGA
      V delu B Priloge I k Direktivi 2008/38/ES se vrstica poseben prehranski namen „pomoč delovanju ledvic v primeru kronične renalne insuficience“ nadomesti z naslednjim:
      
         
                     Poseben prehranski namen
                  
                  
                     Osnovne prehranske značilnosti
                  
                  
                     Vrsta ali kategorija živali
                  
                  
                     Deklaracije za označevanje
                  
                  
                     Priporočeni rok uporabe
                  
                  
                     Druge določbe
                  
               
                     „Pomoč delovanju ledvic v primeru kronične renalne insuficience (1)
                     
                  
                  
                     Nizka stopnja fosforja in omejena stopnja beljakovin, vendar visoke kakovosti
                  
                  
                     Psi in mačke
                  
                  
                     
                                 —
                              
                              
                                 Viri beljakovin
                              
                           
                                 —
                              
                              
                                 Kalcij
                              
                           
                                 —
                              
                              
                                 Fosfor
                              
                           
                                 —
                              
                              
                                 Kalij
                              
                           
                                 —
                              
                              
                                 Natrij
                              
                           
                                 —
                              
                              
                                 Vsebnost bistvenih maščobnih kislin (če so dodane)
                              
                           
                  
                     Na začetku do 6 mesecev (2)
                     
                  
                  
                     Na pakiranju, vsebniku ali nalepki navedite: ‚Pred uporabo ali pred nadaljevanjem uporabe se je priporočljivo posvetovati z veterinarjem.‘
                     V navodilih za uporabo navedite: ‚Voda mora biti vedno na voljo.‘
                  
               
                     ali
                  
                  
                      
                  
                  
                      
                  
                  
                      
                  
                  
                      
                  
               
                     zmanjšana absorbcija fosforja zaradi dodanega lantanovega karbonata oktahidrata
                  
                  
                     Odrasle mačke
                  
                  
                     
                                 —
                              
                              
                                 Viri beljakovin
                              
                           
                                 —
                              
                              
                                 Kalcij
                              
                           
                                 —
                              
                              
                                 Fosfor
                              
                           
                                 —
                              
                              
                                 Kalij
                              
                           
                                 —
                              
                              
                                 Natrij
                              
                           
                                 —
                              
                              
                                 Lantanov karbonat oktahidrat
                              
                           
                                 —
                              
                              
                                 Vsebnost bistvenih maščobnih kislin (če so dodane)
                              
                           
                  
                     Na začetku do 6 mesecev (2)
                     
                  
                  
                     Na pakiranju, vsebniku ali nalepki navedite: ‚Pred uporabo ali pred nadaljevanjem uporabe se je priporočljivo posvetovati z veterinarjem.‘
                     V navodilih za uporabo navedite: ‚Voda mora biti vedno na voljo.‘
                  
               
      
         (1)  Če je primerno, lahko proizvajalec priporoča uporabo tudi pri začasni renalni insuficienci.
      
         (2)  Če se krma priporoča za začasno renalno insuficienco, je priporočeni rok uporabe dva do štiri tedne.“